User:AzLove87/sandbox9

= Alma Selimović = Alma Selimović je kvir umjetnica, LGBT*IQA aktivistkinja i braniteljka ljudskih prava. Najpoznatija je po tome da je jedna od organizatorki prvog Kvir Festivala u Sarajevu kao i zbog toga da u svojim radovima kombinuje različite materijale kroz koje istražuje tijelo, rod i seksualnost. Alma Selimović je svoje radove izlagala u preko 30 muzeja, galerija i drugih prostora u Bosni i Hercegovini, Njemačkoj i Sjedinjenim Američkim Državama. Alma živi i radi u SAD-u. Identifikuje se kao lezbejka i rodno - kvir osoba.

Biografija
Alma Selimović je rođena u Rijeci u Hrvatskoj 1981., ali je odrasla u Sarajevu, Bosni i Hercegovini. Kada je počeo rat u BiH Alma Selimović je imala 11 godina. Tokom ratno perioda bavila se plesom i plesanje joj je davalo snagu da se nosi sa životom u opkoljenom Sarajevu. Baka i djed su je odgojili i provodila je vrijeme gledajući djeda kako od drveta izrađuje razne figurice. Diplomirala je 2009. godine na Akademiji likovnih umjetnosti u Sarajevu. 2015. je završila MFA studije u Pensilvaniji na Akademiji likovnih umjetnosti u Philadelphiji u Sjedinjenim Američkim Državama.

Rad u polju ljudskih prava
Alma Selimović je bila članica organizacije Q, koja je bila prva organizacija u Bosni i Hercegovini koja se bavila promocijom i zaštitom kulture, identiteta i ljudskih prava kvir osoba u BIH. Udruženje Q je organizovalo prvi Queer Sarajevo Festival 2008. godine koji je bio nasilno prekinut zbog fizičkog napada huligana na goste Festivala. Njezin rad "Metal" je bio prikazan na otvorenju Festivala kada se napad dogodio. Zbog prijetnji smrću organizatorkama Queer Sarajevo Festivala i nakon fizičkog napada na posjetitelje i posjetiteljke Alma odlučuje napustiti BiH i odlazi 2009. godine u Sjedinjene Američke Države gdje joj biva dodijeljen politički azil. Devet godina nakon Queer Sarajevo Festivala Alma Selimović u julu 2017. u Sarajevu postavlja izložbu The restofus // Mi ostalei kojom je predstavila 18 skica - portreta prebačenih na gips osoba iz Bosne i Hercegovine, Hrvatske, Crne Gore i Srbije koji se rodno identifikuju kao nebinarne, trans* ili rodno fluidne osobe. Iste godine u Washingtonu DC bila je kustosica izložbe Govor tijela koja se sastojala od crteža, fotografija i video instalacija sedam kvir osoba iz Bosne i Hercegovine, Hrvatske i Srbije.

Umjetničko stvaralaštvo
Alma Selimović u svojim radovima koristi različite materijale poput staklene vune, gipsa, metala, pjene i kose. Kroz svoju umjetnost ona istražuje prostore između nebinarnog jezika i individualne ekspresije seksulnosti i roda. U radovima od metala ona prikazuje androgene figure. Winter Mendelsen njezin rad opisuje ovako: "Almin rad općenito proizlazi iz njezine fascinacije ljudima. Nakon što je provela mnogo vremena istražujući ljudsku spoljašnost počela je pokazivati interesovanje za unutrašnjost čovjeka i za to da je tijelo kontejner ili zaštitni zid za sve što preživimo, prevladamo i čuvamo. Nevjerovatno je vidjeti kako naša tijela mogu preživjeti toliko toga i skrivati se u brojnim pričama o bolu, patnji kao i sreći. I onda se nastavlja i transformiše dublje."

Alma Selimović inspiraciju pronalazi u ličnom iskustvu što je navela i u predstavljanju svoje umjetnosti: "Ideja identiteta i života koji su rezutat toga su moja polazna tačka za svaki komad koji pravim. Kao strankinja i nova domorotkinja, Bosanka, žena, lezbejka, azilantkinja, LGBTIQ aktivistkinja i umjetnica često sam morala osjetit dvojnost tih identiteta. Osjećaj gubitka doma pomiješan sa mogućnostima koje ti svijet nudi, građenje zajedništva s jedne a izolacija sebe kao pojedinke s druge strane.

Pokušavajući ići naprijed ono čemu težim jeste ljudskost izvan svih identiteta i zajedništva, istinite emocije prema drugima i bez obzira na sve te identitete. Tako da me interesuje življenje koje nije bazirano na pukom prihvatanju i priznavanju ili prožeto odbijanjem ili isključivanjem. Kao takav, zainteresovana sam za življenje koje nije više zasnovano na tipičnom prihvatanju i potvrđivanju niti je uslovljeno odbijanjem i isključivanjem. To je što je, pod utjecajem okolnosti, koje su iznad njih. Još uvijek postoji život, surovost i nezamisliva dubina i ljepota u kojoj se može uživati i iz koje se moze učiti.

Moj rad sadrži elemente tijela i pokreta, kao i dijelove porodičnog života. Oni su uvijek prisutni, kao putne mape svih vrsta, istražujući moguci utjecaj na ljudsku percepciju objekata i ideja. Ponekad ti dijelovi predstavljaju smisao za porodicu, historiju čak, ali ponekad mogu da se odnose i na nešto sasvim drugo."

Nagrade i priznanja
Alma Selimović je 2015. dobila nagradu Akademije likovnih umjetnosti u Pensilvaniji "Fine Arts Venture Fund Award". 2014. je dobila stipendiju Justine Cretella Memorial za nevjerovatno postignuće od Akademije likovnih umjetnosti u Pensilvaniji. Alma je 2013. i 2014. dobila Merit Award i stipendiju od Akademije likovnih umjetnosti u Pensilvaniji.

Izložbe
Lista izožbi Alme Selimović može se vidjeti ovdje.